CELEX: 62010TN0353
Language: da
Date: 2010-08-31 00:00:00
Title: Sag T-353/10: Sag anlagt den 31. august 2010 — Lito Maieftiko Gynaikologiko Kai Cheirourgiko Kentro mod Europa-Kommissionen

23.10.2010   
            
            
               DA
            
            
               Den Europæiske Unions Tidende
            
            
               C 288/55
            
         
      Sag anlagt den 31. august 2010 — Lito Maieftiko Gynaikologiko Kai Cheirourgiko Kentro mod Europa-Kommissionen
      (Sag T-353/10)
      ()
      (2010/C 288/102)
      Processprog: græsk
      
         Parter
      
      
         Sagsøger: Lito Maieftiko Gynaikologiko Kai Cheirourgiko Kentro A.E. (Athen, Grækenland) (ved avocat E. Tzannini)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagsøgeren gives medhold i sagen.
               
            
                  —
               
               
                  Den anfægtede debetnota annulleres.
               
            
                  —
               
               
                  Sagsøgerens argumentation tages i betragtning, såfremt Retten vurderer, at de beløb, der fremgår af sagsøgerens opgørelse af 5. november 2009, skal tilbagebetales.
               
            
                  —
               
               
                  Den anfægtede retsakt annulleres også for så vidt angår tredje rate, der ikke er blevet udbetalt.
               
            
                  —
               
               
                  De beløb, der eventuelt skal tilbagebetales, modregnes i tredje rate, der aldrig er blevet udbetalt, og som har været stillet i bero i fem år.
               
            
                  —
               
               
                  Det fastslås, at denne sag udgør en omstændighed, der afbryder forældelsen af retten til udbetaling af tredje rate.
               
            
                  —
               
               
                  Europa-Kommissionen tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Sagsøgeren kræver annullation af Kommissionens beslutning, der fremgår af debetnota nr. 3241007362 af 22. juli 2010, og som vedrører sagsøgerens deltagelse i DICOEMS forskningsprogram nr. 507760 og iværksættelse af konklusionerne i finansiel revision nr. 09-BA74-028.
      Sagsøgeren har til støtte for sit søgsmål gjort følgende anbringender gældende:
      
                  —
               
               
                  tilsidesættelse af det generelle retsprincip om, at en bebyrdende afgørelse skal ledsages af en begrundelse med henblik på at kunne efterprøve lovligheden af denne, eftersom den anfægtede debetnota ikke indeholder nogen begrundelse
               
            
                  —
               
               
                  fejlvurdering af omstændighederne, idet sagsøgte ikke tog hensyn til bevismidlerne, særligt opgørelser over tidsforbrug, som sagsøgeren fremlagde i forbindelse med sin opgørelse af 5. november 2009
               
            
                  —
               
               
                  retlig fejl og manglende begrundelse, idet sagsøgte ikke har taget hensyn til sagsøgerens argumenter vedrørende de faktiske omstændigheder og har afvist disse på utilladelig vis og uden begrundelse
               
            
                  —
               
               
                  tilsidesættelse af princippet om god tro og om den berettigede forventning, idet sagsøgte på utilladelig vis undlod at udbetale den sidste rate i programmet til sagsøgeren og ugyldiggjorde al sagsøgerens arbejde fem år efter programmets afslutning.